**Suvremene teorije lirike**

Kolegij je teorijskoga karaktera i bit će posvećen prikazu suvremenih teorijskih radova o lirskoj pjesmi kao i njihovoj primjeni u interpretativnoj praksi. Naglasak će biti stavljen na teorijske pravce nakon strukturalizma, uz osvrt na ključne postavke strukturalističkih uvida u narav lirskoga teksta (Lotman, Riffaterre). Nakon uvodnoga dijela, analizirat će se različiti pristupi proistekli iz strukturalističkoga nasljeđa kao i oni koji svoje polazište duguju ostalim suvremenim kritičkim i interpretacijskim usmjerenjima (estetika recepcije, psihoanalitička kritika, dekonstrukcija, feministička, sociološka, postkolonijalna kritika). Posebna pozornost bit će usmjerena različite tretmane lirskoga glasa, uloge čitatelja kao retoričke mehanizme problematizirane u suvremenim teorijskim radovima.